### NN 148/2020 (31.12.2020.), Odluka o izmjenama i dopuni Odluke o lokalnim porezima Grada Pula – Pola

Grad Pula

2908

Na temelju članka 20. i članka 42. stavka 1. Zakona o lokalnim porezima (»Narodne novine« br. 115/16, 101/17) i članka 39. Statuta Grada Pula – Pola (»Službene novine« Grada Pule br. 07/09, 16/09, 12/11, 01/13, 02/18 i 02/20), Gradsko vijeće Grada Pule na sjednici održanoj 10. prosinca 2020. godine, donosi

ODLUKU

O IZMJENAMA I DOPUNI ODLUKE O LOKALNIM POREZIMA GRADA PULA – POLA

Članak 1.

U Odluci o lokalnim porezima Grada Pula – Pola (»Narodne novine« br. 60/17 i 126/17), članak 19. mijenja se i glasi:

»Porez na korištenje javnih površina za postavljanje ugostiteljskih terasa utvrđuje se kako slijedi:

|  |  |  |  |  |
| --- | --- | --- | --- | --- |
| Vrsta ugostiteljske terase s  obzirom na razdoblje postavljanja | Mjesečni iznos poreza u kunama po m2 | | | |
| Zona visoke frekventnosti unutar I. zone | I. zona – izvan zone visoke frekventnosti | II. zona | III. zona |
| Godišnja (stalna)  (1. 1. – 31. 12.) | 100,00 | 80,00 | 60,00 | 40,00 |
| Sezonska  (1. 3. – 31. 10.)  (1. 3. – 30. 11.)  (1. 4. – 31. 10.)  (1. 4. – 31. 11.) | 110,00 | 90,00 | 70,00 | 50,00 |
| Sezonska  (1. 6. – 31. 8.) | 140,00 | 120,00 | 100,00 | 80,00 |

Rješenje o porezu na korištenje javne površine za postavljanje ugostiteljske terase može se izdati:

– od 1. 1. do 31. 12. /stalna terasa/ za ukupnu površinu terase, ili manju, i to za najviše 50% od ukupne površine terase predviđene Planom rasporeda ugostiteljskih terasa u izvansezonskom razdoblju (prosinac, siječanj, veljača i ožujak), i s time da se mogućnost umanjenja površine stalne terase za 50% odnosi samo na dio terase koji je od osi najduže stranice terase najudaljeniji od ulaza u ugostiteljski objekt.

– od 1. 3. do 31. 10. /sezonsko razdoblje prošireno za pet mjeseca/ (ožujak, travanj, svibanj, rujan i listopad) za ukupnu površinu terase predviđene Planom,

– od 1. 3. do 30. 11. /sezonsko razdoblje prošireno za šest mjeseca/ (ožujak, travanj, svibanj, rujan, listopad i studeni) za ukupnu površinu terase predviđene Planom,

– od 1. 4. do 31. 10. /sezonsko razdoblje prošireno za četiri mjeseca/ (travanj, svibanj i rujan, listopad) za ukupnu površinu terase predviđene Planom

– od 1. 4. do 30. 11. /sezonsko razdoblje prošireno za pet mjeseca/ (travanj, svibanj i rujan, listopad i studeni) za ukupnu površinu terase predviđene Planom,

– od 1. 6. do 31. 8. /sezonsko razdoblje/, za ukupnu površinu terase predviđene Planom.«

Članak 2.

Članak 20. mijenja se i glasi:

»Porez na korištenje javnih površina za postavljanje reklamnih predmeta utvrđuje se kako slijedi:

|  |  |  |  |
| --- | --- | --- | --- |
| Privremeni objekt | Vrsta objekta/namjena | Razdoblje/  način obračuna | |
| Pokretna naprava | Privremene građevine i pokretne naprave za potrebe ugostiteljstva (šatori i slično) | 20,00 kn/m2/dan | |
| Objekti za prigodnu prodaju i ugostiteljsku djelatnost povodom blagdana | 35,00 kn/m2/dan | |
| Izlaganje knjiga | 10,00 kn/m2/dan | |
| Kolica, izložbeni eksponat | 60,00 kn/m2/dan | |
| Uslužna naprava | Naprava (pult) za piće i sladoled, pečenje plodina, palačinki i slično | 50,00 kn/m2/dan | |
| Naprava za promidžbene svrhe i slično | 800,00 kn/mjesec | |
| Specijalno vozilo za ugostiteljstvo i slično | 80,00 kn/dan | |
| Ambulantna prodaja | 60,00 kn/dan | |
| Bankomati  (samostojeći ili ugrađen u pročelje zgrade (1 m2) kojem se pristupa i koristi s javne prometne površine i ostali automatski uslužni uređaji | Zona visoke frekventnosti unutar I. zone | 1.000,00 kn/mjesec |
| I. zona – izvan zone visoke frekventnost | 700,00 kn/mjesec |
| II. zona | 500,00 kn/mjesec |
| III. zona | 300,00 kn/mjesec |
| Samostojeći telekomunikacijski razvodni ormarić i sl. | 500,00 kn/mjesec | |
| Štand | Montažni/prenosivi  Voće, povrće, jaja, tekstil i slično | 9,00 kn/m2/dan | |
| Montažni/prenosivi  Cvijeće, svijeće i slično | 700,00 kn/mjesec | |
| Montažni/prenosivi  Suveniri, numizmatika, slike i slično | 3.000,00 kn/mjesec | |
| Montažni/prenosivi  Stolić za tetoviranje | 3.000,00 kn/mjesec | |
| Montažni/prenosivi  Portretiranje i slično | 1.500,00 kn/mjesec | |

Članak 3.

U tabeli članka 21. iza riječi »reklamna vitrina« dodaje se riječ »reklamni uređaj«.

Članak 4.

Ova Odluka stupa na snagu osmoga dana od objave u »Narodnim novinama«, a primjenjuje se od 1. siječnja 2021. godine.

Ova Odluka objavljuje se i u »Službenim novinama« Grada Pule.

Klasa: 363-05/20-03/16

Urbroj: 2168/01-03-06-00-0054-20-3

Pula, 10. prosinca 2020.

GRADSKO VIJEĆE GRADA PULE

Predsjednik
 Tiziano Sošić, v. r.